Der er flere faktorer, der spiller ind på, hvor mange og hvor store, boblerne bliver i en champagne - og hvordan boblerne samler sig på overfladen. Det er bl.a.:
Den mængde sukker, der er i vinen, som kan blive omdannet til CO2. Jo mere sukker, jo mere CO2 kan der dannes.
Den mængde CO2, der kan optages i vinen, afhænger af mange faktorer. Det er bl.a. hvilken druesort, der bruges, hvor sunde de er og produktionsprocessen.
Hvor længe, vinen ligger på bærme. Noget CO2 bliver tabt, jo længere tid. Til gengæld sørger længere til på bærme for, at champagnen kan danne et tykkere skum.
Hvor dygtigt disgorgement udføres, dvs. fjernelsen af døde gærceller og påsætning af en ny prop.
Hvor længe champagnen er i flasken og hvilken type prop.
Størrelsen og formen på glasset, du drikker champagnen af, champagnens temperatur, om glasset er rent. Jo lavere temperatur, jo mindre CO2 bliver der frigivet.